Държавен вестник, бр. 84, 2025 г., стр. 21

БРОЙ  84	
Д Ъ Р Ж А В Е Н  В Е С Т Н И К 	
СТР.  21   
тика и ако на борда бъде открит източник 
на инфекция или контаминация, се прилагат 
необходимите дезинфекция, деконтаминация, 
дезинсекция или дератизация или други мерки 
с цел предотвратяване на разпространението 
на инфекцията или контаминацията.
3. Когато това е възможно и при спазване 
на параграф 2 от настоящия член, държава­
та – страна по МЗП, разрешава предоставянето 
на свободна практика по радиото или чрез 
други средства за комуникация на кораб или 
въздухоплавателното средство, когато въз ос­
нова на информация, получена от него преди 
пристигането му, държавата – страна по МЗП, 
е на мнение, че пристигането на кораба или 
въздухоплавателното средство няма да доведе 
до внасяне или разпространение на болест.
4. Капитаните на кораби или командирите 
на въздухоплавателни средства, или техни 
представители съобщават на пристанищния 
или летищния контрол възможно най-рано 
преди пристигането в пристанището или 
летището на местоназначението за всички 
случаи на заболяване с вероятен инфекцио­
зен характер или доказателства за събитие с 
риск за общественото здраве на борда веднага 
след като тези заболявания или рискове за 
общественото здраве са станали известни на 
капитана или пилота. Тази информация трябва 
незабавно да се предаде на компетентния орган 
на пристанището или летището. При спешни 
обстоятелства тази информация трябва да 
бъде съобщена директно от капитаните или 
пилотите на съответния орган на пристани­
щето или летището.
5. Ако съмнително или засегнато въздухо­
плавателно средство или кораб по причини, 
независещи от командира на въздухоплава­
телното средство или от капитана на кораба, 
се приземи на друго място, а не на летището, 
на което е трябвало да кацне, или акостира на 
друго място, а не на пристанището, на което 
е трябвало да акостира корабът, се прилага 
следното:
a) командирът на въздухоплавателното 
средство или капитанът на кораба или 
друго отговорно лице полагат всич­
ки усилия да се свържат незабавно с 
най-близкия компетентен орган;
b) веднага след като компетентният орган 
бъде информиран за приземяването или 
акостирането, той може да приложи 
здравни мерки, препоръчани от СЗО, 
или други здравни мерки, предвидени 
в настоящите Правила;
c) освен ако това не е необходимо за спешни 
цели или за връзка с компетентния орган, 
никой пътник на борда на въздухоплава­
телното средство или кораба не може да 
го напусне и никакъв товар не може да 
бъде изнесен от него, освен ако това не 
е разрешено от компетентния орган; и
d) когато всички здравни мерки, изисквани 
от компетентния орган, са изпълнени, 
въздухоплавателното средство или кора­
бът може, доколкото това се отнася до 
тези здравни мерки, да продължи към 
летището или пристанището, на което е 
трябвало да се приземи или да акостира, 
или ако по технически причини не може 
да го направи, да продължи към удобно 
разположено летище или пристанище.
6. Независимо от разпоредбите, съдържащи 
се в настоящия член, капитанът на кораб или 
командирът на въздухоплавателно средство 
може да предприеме такива спешни мерки, 
каквито са необходими за осигуряване здравето 
и безопасността на пътниците на борда. Той 
или тя информира компетентния орган във 
възможно най-кратък срок за всички мерки, 
предприети съгласно настоящия параграф.
Член 29. Граждански камиони, влакове и авто­
буси на входните пунктове
СЗО в консултация с държавите – страни 
по МЗП, разработва ръководни принципи за 
прилагане на здравни мерки по отношение на 
граждански камиони, влакове и автобуси на 
входните пунктове и при преминаване през 
сухопътни гранични контролно-пропускателни 
пунктове.
Г л а в а  I I I  – Специални разпоредби 
за пътници
Член 30. Пътуващи лица под наблюдение 
от общественото здравеопазване
При спазване на член 43 или както е 
разрешено в приложимите международни 
споразумения, съмнителен пътник, който при 
пристигането си е поставен под наблюдение 
от общественото здравеопазване, може да 
продължи международното си пътуване, ако 
пътникът не представлява непосредствен риск 
за общественото здраве и държавата – страна 
по МЗП, информира компетентния орган на 
входния пункт в местоназначението, ако е из­
вестен, за очакваното пристигане на пътника. 
При пристигането си пътникът се представя 
на този орган.
Член 31. Здравни мерки, свързани с влизането 
на пътници
1. Не се изисква инвазивен медицински 
преглед, ваксинация или друга профилактика 
като условие за влизане на всеки пътник на 
територията на държава – страна по МЗП, с 
изключение на това, че при спазване на членове 
32, 42 и 45 настоящите Правила не изключват 
възможността държавите – страни по МЗП,